**Ministru kabineta rīkojuma projekta “Par nekustamo īpašumu atsavināšanu pierobežas ceļa pie Jansu novērošanas torņa zemes nodalījuma joslai” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir atsavināt sabiedrības vajadzībām nepieciešamos nekustamos īpašumus, kas atrodas valstij piederoša pierobežas ceļa pie Jansu novērošanas torņa zemes nodalījuma joslā.  Ministru kabineta rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par nekustamo īpašumu atsavināšanu pierobežas ceļa pie Jansu novērošanas torņa zemes nodalījuma joslai” (turpmāk – rīkojuma projekts) izstrādāts saskaņā ar:  1. Zemes pārvaldības likuma 8.panta septīto daļu.  2. Sabiedrības vajadzībām nepieciešamā nekustamā īpašuma atsavināšanas likuma 9.panta pirmo daļu.  3. Deklarācijas par Artura Krišjāņa Kariņa vadītā Ministru kabineta iecerēto darbību 197.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets ar 2003.gada 8.jūlija sēdes protokola Nr.39 42. § “Par situāciju valsts austrumu robežas izbūves jomā” ir pieņēmis konceptuālu lēmumu par sabiedrības vajadzību nodrošināšanai nepieciešamā projekta īstenošanu – pierobežas ceļa pie Jansu novērošanas torņa (inženierbūves kadastra apzīmējumi 4466-004-0092-001) (turpmāk – pierobežas ceļš) izbūvi, lai nodrošinātu operatīvu Valsts robežsardzes funkciju pildīšanu. Pierobežas ceļš pieņemts ekspluatācijā 2006.gada 22.decembrī un ir Iekšlietu ministrijas bilancē.  Saskaņā ar Zemes pārvaldības likuma 8.panta pirmo un septīto daļu, kas nosaka: “Ja līdz šā likuma spēkā stāšanās dienai autoceļš reģistrēts kā pašvaldības vai valsts ceļš un iekļauts pašvaldības vai valsts bilancē, bet zeme zem ceļa zemesgrāmatā ierakstīta uz privātpersonas vārda, šī persona nedrīkst liegt pārvietošanos pa pašvaldības vai valsts ceļu”. Valsts vai pašvaldība atbilstoši budžeta iespējām vienojas ar zemes īpašnieku par zemes zem ceļa vai ielas atsavināšanu un atsavina to saskaņā ar normatīvajiem aktiem par sabiedrības vajadzībām nepieciešamā nekustamā īpašuma atsavināšanu.  Pierobežas ceļa zemes nodalījuma joslai nepieciešams atsavināt:  1. Nekustamā īpašuma “Liepavoti” (kadastra Nr. 4466 004 0006) daļu – zemes vienību (kadastra apzīmējums 4466 004 0198) 0,17 ha platībā un zemes vienību (kadastra apzīmējums 4466 004 0199) 0,13 ha platībā – Demenes pagastā, Daugavpils novadā (turpmāk – nekustamais īpašums “Liepavoti”).  Nekustamais īpašums “Liepavoti” ir ierakstīts Daugavpils tiesas Zemesgrāmatu nodaļas Demenes pagasta zemesgrāmatas nodalījumā Nr.100000131941.  Nekustamajam īpašumam “Liepavoti” zemesgrāmatā nav ierakstīti apgrūtinājumi par labu trešajām personām.  Nekustamajam īpašumam “Liepavoti” ir noteikti šādi apgrūtinājumi  saskaņā ar zemes vienības ar kadastra apzīmējumu 4466 004 0198 apgrūtinājumu plānu:  - pierobeža – 0,17 ha;  - pierobežas josla – 0,17 ha;  - dabas parka teritorija, ja tā nav iedalīta funkcionālajās zonās – 0,17 ha;  - ceļa servitūta teritorija – 0,09 ha.  saskaņā ar zemes vienības ar kadastra apzīmējumu 4466 004 0199 apgrūtinājumu plānu:  - pierobeža – 0,13 ha;  - pierobežas josla – 0,13 ha;  - dabas parka teritorija, ja tā nav iedalīta funkcionālajās zonās – 0,13 ha;  - no 100 līdz 1000 hektāriem lielas dabiskas ūdenstilpnes vides un dabas resursu aizsardzības aizsargjoslas teritorija lauku apvidos – 0,13 ha;  - ceļa servitūta teritorija – 0,05 ha.  Nekustamā īpašuma “Liepavoti” īpašniekam 2018.gada 16.februārī saskaņā ar Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 13.punktu nosūtīts paziņojums Nr.1.2.2-09/1741.  Nekustamā īpašuma “Liepavoti” īpašnieka atbilde netika saņemta.  Ņemot vērā faktu, ka nekustamā īpašuma “Liepavoti” īpašnieks neatsaucās zemes ierīcības projektu realizācijai, tika pasūtīta nekustamā īpašuma “Liepavoti” novērtēšana, balstoties uz zemes ierīcības projekta materiāliem.  Sertificēts vērtētājs noteica, ka nekustamā īpašuma “Liepavoti”, Demenes pagastā, Daugavpils novadā, kadastra Nr.4466 004 0006, atsavināmās daļas – zemes vienības ar kadastra apzīmējumu 4466 004 0006 daļas – projektētās zemes vienības 0,20 ha platībā un projektētās zemes vienības 0,10 ha platībā, tirgus vērtība 2018.gada 13.aprīlī ir 342,20 *euro*. Citi atsavināšanas rezultātā radušies zaudējumi nav identificēti.  2018.gada 27.septembrī Nekustamā īpašuma valsts kadastra informācijas sistēmā tika reģistrēta zemes vienība ar kadastra apzīmējumu 4466 004 0198 0,17 ha platībā un zemes vienība ar kadastra apzīmējumu 4466 004 0199 0,13 ha platībā.  Ar Iekšlietu ministrijas 2017.gada 29.jūnija rīkojumu Nr.1-12/1589 “Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk - Komisija) konstatēja, ka atsavināmo zemes vienību platības kadastrālās uzmērīšanas rezultātā mainījās, taču tā rezultātā nav mainījusies kopējā atsavināmā platība. Ievērojot minēto, kā arī to, ka sertificēts vērtētājs zemes vienību vērtības aprēķinā par pamatu ņēma zemes vienību kopējo platību, Komisija atzina, ka tādējādi nemainās atsavināmo zemes vienību vērtība un atkārtota novērtēšana nav jāveic.  Komisija, pamatojoties uz MK noteikumu Nr.204 25.punktu, nolēma aprēķināt atlīdzību par nekustamā īpašuma “Liepavoti” atsavināšanu, nosakot to 342,20 *euro* apmērā (2019.gada 22.marta lēmums Nr.7, 6.§).  Komisija 2019.gada 27.martā nosūtīja nekustamā īpašuma “Liepavoti” pilnvarotajai personai uzaicinājumu Nr.1.2.2-09/2532 piedalīties sēdē par aprēķinātās atlīdzības izvērtēšanu.  Nekustamā īpašuma “Liepavoti” īpašnieka pilnvarotā persona 2019.gada 9.aprīlī telefoniski informēja, ka aprēķinātai atlīdzībai 342,20 *euro* par nekustamā īpašuma “Liepavoti” (kadastra Nr. 4466 004 0006) daļas – zemes vienības (kadastra apzīmējums 4466 004 0198) 0,17 ha platībā un zemes vienības (kadastra apzīmējums 4466 004 0199) 0,13 ha platībā piekrīt un Komisijas sēdē par aprēķinātās atlīdzības izvērtēšanu nepiedalīsies.  Komisija, nosakot atlīdzību par nekustamo īpašumu “Liepavoti”, ņēma vērā sertificēta nekustamā īpašuma vērtētāja slēdzienu, ka nekustamā īpašuma “Liepavoti” tirgus vērtība 2018.gada 13.aprīlī ir 342,20 *euro* un ka atsavināmo zemes vienību kadastrālās uzmērīšanas rezultātā ir mainījušās zemes vienību platības, taču kopējā atsavināmā platība nav mainījusies.  Komisija, pamatojoties uz MK noteikumu Nr.204 35.punktu nolēma apstiprināt atlīdzību par nekustamā īpašuma “Liepavoti” atsavināšanu, nosakot to 342,20 *euro* apmērā (2019.gada 12.aprīļa lēmums Nr.8, 1.§).  2. Nekustamā īpašuma “Krastkalni” (kadastra Nr. 4466 004 0023) daļu – zemes vienību (kadastra apzīmējums 4466 004 0186) 0,11 ha platībā – Demenes pagastā, Daugavpils novadā (turpmāk – nekustamais īpašums “Krastkalni”).  Nekustamais īpašums “Krastkalni” ir ierakstīts Daugavpils tiesas Zemesgrāmatu nodaļas Demenes pagasta zemesgrāmatas nodalījumā Nr.351.  Nekustamajam īpašumam “Krastkalni” zemesgrāmatā nav ierakstīti apgrūtinājumi par labu trešajām personām.  Nekustamajam īpašumam “Krastkalni” ir noteikti šādi apgrūtinājumi saskaņā ar zemes vienības ar kadastra apzīmējumu 4466 004 0186 apgrūtinājumu plānu:  - pierobeža – 0,11 ha;  - pierobežas josla – 0,11 ha;  - dabas parka teritorija, ja tā nav iedalīta funkcionālajās zonās – 0,11 ha;  - ceļa servitūta teritorija – 0,08 ha.  Nekustamā īpašuma “Krastkalni” īpašniekam 2018.gada 16.februārī saskaņā ar MK noteikumu Nr.204 13.punktu nosūtīts paziņojums Nr.1.2.2-09/1741.  Nekustamā īpašuma “Krastkalni” īpašnieka atbilde netika saņemta.  Ņemot vērā faktu, ka nekustamā īpašuma “Krastkalni” īpašnieks neatsaucās zemes ierīcības projektu realizācijai, tika pasūtīta nekustamā īpašuma “Krastkalni” novērtēšana, balstoties uz zemes ierīcības projekta materiāliem.  Sertificēts vērtētājs noteica, ka nekustamā īpašuma “Krastkalni”, Demenes pagastā, Daugavpils novadā, kadastra Nr.4466 004 0023, atsavināmās daļas – zemes vienības ar kadastra apzīmējumu 4466 004 0023 daļas – projektētās zemes vienības 0,10 ha platībā, tirgus vērtība 2018.gada 13.aprīlī ir 99,43 *euro*. Citi atsavināšanas rezultātā radušies zaudējumi nav identificēti.  2018.gada 4.decembrī Nekustamā īpašuma valsts kadastra informācijas sistēmā tika reģistrēta zemes vienība ar kadastra apzīmējumu 4466 004 0186 0,11 ha platībā.  Komisija konstatēja, ka atsavināmās zemes vienības platība kadastrālas uzmērīšanas rezultātā mainījās – pieauga no 0,10 ha līdz 0,11 ha, līdz ar to ir jāpārrēķina atsavināmās zemes vienības vērtība.  Komisija, pamatojoties uz MK noteikumu Nr.204 25.punktu, kā arī, ņemot vērā, ka sertificēta vērtētāja noteiktā vidējā reducētā vērtība par vienu zemes hektāru ir 994,34 *euro*, nolēma aprēķināt atlīdzību par nekustamā īpašuma “Krastkalni” atsavināšanu, nosakot to 109,37 *euro* apmērā (2019.gada 22.marta lēmums Nr.7, 7.§).  Komisija 2019.gada 27.martā nosūtīja nekustamā īpašuma “Krastkalni” īpašnieka pilnvarotajai personai uzaicinājumu Nr.1.2.2-09/2533 piedalīties sēdē par aprēķinātās atlīdzības izvērtēšanu.  Nekustamā īpašuma “Krastkalni” īpašnieka pilnvarotā persona 2019.gada 9.aprīlī telefoniski informēja, ka aprēķinātai atlīdzībai 109,37 *euro* par nekustamā īpašuma “Krastkalni” (kadastra Nr. 4466 004 0023) daļas – zemes vienības (kadastra apzīmējums 4466 004 0186) 0,11 ha platībā piekrīt un Komisijas sēdē par aprēķinātās atlīdzības izvērtēšanu nepiedalīsies.  Komisija, nosakot atlīdzību par nekustamo īpašumu “Krastkalni”, ņēma vērā sertificēta nekustamā īpašuma vērtētāja slēdzienu, ka nekustamā īpašuma “Krastkalni” tirgus vērtība 2018.gada 13.aprīlī ir 99,43 *euro*, kā arī to, ka atsavināmās zemes vienības platība kadastrālās uzmērīšanas rezultātā mainījās – pieauga no 0,10 ha līdz 0,11 ha un ka sertificēta vērtētāja noteiktā vidējā reducētā vērtība par vienu zemes hektāru ir 994,34 *euro*.  Komisija, pamatojoties uz MK noteikumu Nr.204 35.punktu, nolēma apstiprināt atlīdzību par nekustamā īpašuma “Krastkalni” atsavināšanu, nosakot to 109,37 *euro* apmērā (Lēmums Nr.8, 2.§).  Pamatojoties uz MK noteikumu Nr.204 36.1.apakšpunktu, Iekšlietu ministrija  1. ar 2019.gada 29.aprīļa lēmumu Nr.1-67/94 apstiprināja taisnīgas atlīdzības apmēru par nekustamo īpašumu “Liepavoti”, nosakot to 342,20 *euro* apmērā;  2. ar 2019.gada 29.aprīļa lēmumu Nr.1-67/95 apstiprināja taisnīgas atlīdzības apmēru par nekustamo īpašumu “Krastkalni”, nosakot to 109,37 *euro* apmērā.  Pēc atsavināšanas pabeigšanas Iekšlietu ministrija īpašuma tiesības uz nekustamajiem īpašumiem “Liepavoti” un “Krastkalni” normatīvajos aktos noteiktajā kārtībā nostiprinās zemesgrāmatā uz valsts vārda Iekšlietu ministrijas personā.  Projekts attiecas uz publiskās pārvaldības politikas jomu (valsts īpašumu pārvaldība) un Iekšlietu politikas jomu (Valsts robežas drošība). |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Izstrādes procesā izmantoto dokumentu, kas satur personu datus, apstrādes mērķis ir nodrošināt pilnvērtīgu Ministru kabineta rīkojuma projektu par nekustamā īpašuma atsavināšanu atbilstības izvērtējumu gan normatīvajiem aktiem, gan dokumentiem, tādējādi nodrošinot, ka tiek aizsargātas visu ar nekustamo īpašumu atsavināšanu iesaistīto pušu tiesības. Dokumenti, kas satur personas datus, ir paredzēti šauram subjektu lokam -noteiktajiem saskaņošanas dalībniekiem, kas veic rīkojuma projekta un anotācijas izvērtējumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minēto nekustamo īpašumu īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un īpašuma tiesību nostiprināšanu zemesgrāmatā kopumā ir 644 *euro* apmērā (EKK 5240) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:   1. izdevumi, lai segtu atlīdzību par nekustamo īpašumu atsavināšanu – 452 *euro, tajā skaitā:*    1. par nekustamo īpašumu “Liepavoti” 342,20 *euro*;    2. par nekustamo īpašumu “Krastkalni” 109,37 *euro.* 2. izdevumi, kas saistīti ar nostiprinājuma lūguma parakstīšanu pie notāra - 66 x 2 = 132 *euro;* 3. izdevumi, kas saistīti ar īpašuma tiesību nostiprināšanu zemesgrāmatā - 30 x 2 = 60 *euro.*   Nepieciešamais finansējums nekustamo īpašumu atsavināšanai un īpašumu tiesību nostiprināšanai zemesgrāmatā, tiks nodrošināts 2019.gadā Iekšlietu ministrijai (Nodrošinājuma valsts aģentūrai) piešķirto valsts budžeta līdzekļu ietvaros. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv